Spiller for kreftsaken

Oasis-gitaristen Noel Gallagher viser nå den gavmilde siden av seg. Sammen med andre artister spiller han for kreftsaken.

Publisert: Oppdatert: 8. september 2010 07:22 , Publisert: 8. september 2010 06:51

Oasis-gitaristen Noel Gallagher kan mer enn å krangle med sin bror Liam; 27. november stiller han opp på scenen sammen med rock 'n' roll-legendene i The Who. Stiller opp, gjør også Pearl Jam-stjernen Eddie Vedder.



Arenaen blir Royal Albert Hall, og pengene fra konserten går til kreftsaken i Liverpool og Southampton.

The Who har allerede samlet inn 250 000 pund på en omfattende USA-turné. Bandet håper på å doble beløpet når de nå inntar sin Englands-turné.